শিমুল সালাহ্উদ্দিন: একদম ঠিক আছে। কিন্তু আপনি তো সরকারের মন্ত্রী, আপনি তো আসলে সরাসরি সরকার। এবং আপনি রাজপথে আন্দোলন করা মানুষ। আপনি সাংস্কৃতিক মানুষ গড়ার জন্য কবিতা পড়েছেন, নাটক করেছেন, বক্তৃতা দিয়েছেন, স্লোগান দিয়েছেন। সম্মিলিত সাংস্কৃতিক জোট, আপনারা যখন ছিলেন, তখন যেই ভূমিকা পালন করত এখন কিন্তু সম্মিলিত সাংস্কৃতিক জোট সরকারের হয়ে সেই ভূমিকা পালন করছে।আপনার কি মনে হয় না যে, সংস্কৃতি মন্ত্রণালয়ের চেয়ে সাংস্কৃতিক জোট বা সারা দেশে থাকা সাংস্কৃতিক সংগঠনগুলা যদি এই দায়িত্বটা নেয়, সেটা সরকারের জন্য অনেক সহজ সুবিধাজনক হবে? এবং সেটা সরকারের বিরুদ্ধে প্রতিবাদ করেও যদি হয়,তবু?